**KITÖLTÉSI ÚTMUTATÓ**

**az ASP-IPAR-011 űrlaphoz**

**Ipari tevékenység megszűnésének bejelentése**

Az űrlap két fejezetből áll: előlap, főlap

**ELŐLAP**

**A beküldő adatai:** A beküldő azonosításához szükséges személyes adatokat kell kitölteni.

Az előlapon kötelező kitölteni:

* a beküldő személyes adataira vonatkozó adatokat,
* a beküldő meghatalmazottként vagy személyesen jár- e el,
* a beküldő az elektronikus kapcsolattartást engedélyezi-e.

Nem kötelező kitölteni, de ennek ellenére célszerű megjelölni a beküldő e-mail címét és telefonszámát.

**FŐLAP**

**I. Bejelentéssel érintett telep jellege**

Az űrlap ezen részén ki kell választani, hogy bejelentés-köteles ipari tevékenység megszűnését, vagy telepengedély-köteles ipari tevékenység megszűnését kívánja bejelenteni.

**II. Az ipari tevékenység végzőjének adatai**

A legördülő sávban ki kell jelölni az ipari tevékenység végzőjének jellegét (egyéni vállalkozó, cég, szervezet, civil szervezet).

**1-10.** pontban ki kell tölteni az ipari tevékenység végzőjének adatait (nevét, címét, születési helyét, idejét, anyja nevét, székhelyét, adószámát, statisztikai számjelét stb.).

**III. Telep adatai**

**1-2**. pontban meg kell adni a teleppel kapcsolatban kért adatokat.

**Keltezés**

Az űrlap kitöltésének helyét, és időpontját kell megjelölni ebben a pontban.